**Axel Skinnari** (s. 16. maaliskuuta 2004 Lahti) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä. Skinnari laukoo oikealta.

Ura
---

### Seuraura

Skinnari on Pelicansin kasvatti. Hän oli kaudella 2019–2020 C-nuorten SM-karsinnoissa joukkueensa paras syöttäjä 22 syöttöpisteellään. Kaudella 2021–2022 Skinnari toimi Pelicansin U18-joukkueen varakapteenina.

Skinnari pelasi alkukauden 2023–2024 Pelicansin U20-joukkueessa, kunnes marraskuussa 2023 hän siirtyi kevääseen 2026 asti ulottuvalla ja yhden optiovuoden sisältävällä SM-liigasopimuksella Hämeenlinnan Pallokerhoon. Hän sai tililleen ensimmäisen liigaottelunsa seuraavana päivänä 30. marraskuuta 2023 Tampereen Ilvestä vastaan. Skinnari merkittiin HPK:n 13. hyökkääjäksi. Hän jäi ottelussa kuitenkin ilman peliaikaa. Seuraavana päivänä 1. joulukuuta 2023 HPK lainasi Skinnarin Mestis-joukkue Forssan Palloseuraan. Hän sai HPK:ssa ensimmäiset jääaikansa SM-liigassa toisessa ottelussaan 8. joulukuuta 2023 vieraissa JYPiä vastaan. Skinnari merkittiin joukkueen nelosketjun oikeaan laitaan Juho Järvelän ja Samuli Aaltosen viereen. Hän sai ottelussa jääaikaa 7.33 minuuttia ja Skinnarille merkittiin teholukema +1. Skinnari avasi maalitilinsä SM-liigassa kahdella osumalla 4. helmikuuta 2024 Tapparaa vastaan. Hänen ensimmäinen maalinsa syntyi siirretyn rangaistuksen aikana. Juha-Pekka Loikas ja Janne Korpela valitsivat Skinnarin ottelun Alumnien tähtien ykköstähdeksi. Kaikkiaan Skinnari pelasi kauden aikana SM-liigassa 23 runkosarjaottelua tehopistein 2+2=4.

### Maajoukkueura

Skinnari on pelannut kymmenen nuorten maaottelua.

Muuta
-----

Skinnarin isä Ville pelasi omalla urallaan puolustajana yhteensä 33 SM-liigaottelua Reipas Lahdessa. Hän loi pääsarjauraa myös Alankomaissa ja Britanniassa. Ville on nykyään SDP:n kansanedustaja ja varapuheenjohtaja, joka toimi aiemmin myös Suomen kehitysyhteistyö- ja ulkomaankauppaministerinä Rinteen ja Marinin hallituksissa vuosina 2019–2023. Axelin isoisä Jouko Skinnari oli SDP:n kansanedustaja ja Suomen toinen valtiovarainministeri Lipposen hallituksessa vuosina 1997–1999.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Pelicans | U20-SM | 6 | 1 | 0 | 1 | 0 | – | – | – | – | – |
| 2022–2023 | Pelicans | U20-SM | 36 | 6 | 5 | 11 | 24 | 4 | 1 | 0 | 1 | 0 |
| 2023–2024 | Pelicans | U20-SM | 19 | 6 | 14 | 20 | 34 | – | – | – | – | – |
|  | HPK | U20-SM | 1 | 0 | 1 | 1 | 0 | – | – | – | – | – |
|  | HPK | SM-liiga | 23 | 2 | 2 | 4 | 20 | – | – | – | – | – |
|  | FPS | Mestis | 1 | 0 | 1 | 1 | 0 | – | – | – | – | – |
| 1 kausi | yhteensä | SM-liiga | 23 | 2 | 2 | 4 | 20 | – | – | – | – | – |
| 1 kausi | yhteensä | Mestis | 1 | 0 | 1 | 1 | 0 | – | – | – | – | – |

Lähteet
-------

* Axel Skinnari The Internet Hockey Databasessa (englanniksi)
* Axel Skinnari Eurohockey-sivustolla (englanniksi)
* Axel Skinnari *Elite Prospects*. Everysport Media Group AB.  (englanniksi)

### Viitteet

1. ↑  Tilastot - Axel Skinnari *liiga.fi*. Jääkiekon SM-liiga Oy. Viitattu 3.12.2023.
2. 1 2 3 4  Axel Skinnari *Elite Prospects*. Everysport Media Group AB.  (englanniksi)
3. ↑  Elite Prospects - Pelicans U16 *eliteprospects.com*. Everysport Media Group AB. Viitattu 3.12.2023. (englanniksi)
4. ↑  Seppä, Lassi: Nuori hyökkääjä Axel Skinnari HPK:hon pitkällä sopimuksella *Jatkoaika.com*.  29.11.2023. Jatkoaika r.y. Viitattu 3.12.2023.
5. ↑  HPK - Ilves, 30.11.2023 *liiga.fi*.  30.11.2023. Jääkiekon SM-liiga Oy. Viitattu 3.12.2023.
6. ↑  HPK - Ilves, 30.11.2023 *liiga.fi*.  30.11.2023. Jääkiekon SM-liiga Oy. Viitattu 3.12.2023.
7. ↑  Forssan Palloseura *facebook.com*.  1.12.2023. FPS Hockey Oy. Viitattu 3.12.2023.
8. ↑  JYP - HPK, 8.12.2023 *liiga.fi*.  8.12.2023. Jääkiekon SM-liiga Oy. Viitattu 8.12.2023.
9. ↑  JYP - HPK, 8.12.2023 *liiga.fi*.  8.12.2023. Jääkiekon SM-liiga Oy. Viitattu 8.12.2023.
10. ↑  HPK - Tappara, 3.2.2024 *liiga.fi*.  3.2.2024. Jääkiekon SM-liiga Oy. Viitattu 4.2.2024.
11. ↑  Ville Skinnari *Elite Prospects*. Everysport Media Group AB.  (englanniksi)
12. ↑  Honkanen, Pasi: Axel Skinnari oli tappioputkessa olevan HPK:n ilonaihe *ess.fi*.  3.2.2024. Hämeen Media Oy. Viitattu 4.2.2024.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen